عثمان ثالث

عثمان ثالث (پیدائش: 2 جنوری 1699ء– وفات: 30 اکتوبر 1757ء) سلطنت عثمانیہ کے سلطان تھے۔ عثمان ثالث نے 1754ء سے 1757ء تک حکومت کی۔

ابتدائی زندگی 

عثمان خان سوم 2 جنوری 1699ء کو ادرنہ محل میں پیدا ہوئے۔ وہ محمود اول کے چھوٹے بھائی اور مصطفی دوم کے بیٹے تھے اور ان کی والدہ سلطان شہسوار سلطان تھیں۔ انہوں نے لیلی سے شادی کی۔

تعلیم و تربیت 

سلطان عثمان خان سوم نے معمولی درجے کی تعلیم پائی اور اوائل عمر سے لہو و لعب میں مبتلا تھا۔ شطرنج سے دلی رغبت تھی۔

واقعات 

سلطان عثمان ثالث نے سب سے پہلے سلطان احمد ثالث کے تینوں بیٹوں کو قتل کروادیا تاکہ بغاوت کا اندیشہ نہ رہے۔ اس نے انتہائی مختصر عرصے کی حکومت کی۔ اس عرصے میں وہ سلطان محمود اول کے سیاسی اصولوں کا پابند رہا۔
 سلطان احمد ثالث نے اپنے دور میں ہر مذہب کی رعایا کے لیے علاحدہ علاحدہ لباس تجویز کیا اور خواتین کے لیے پردہ کے متولق احکامات جاری کیے۔
 1754ء میں جنگ ہفت سالہ شروع ہوئی جس نے مغربی حکومتوں کو دو مخالف جماعتوں میں تقسیم کرکے سات سال تک وسطی مغرب کو جنگ کا میدان بنائے رکھا۔ لیکن عثمان خان سوم نے اس سے کوئی فائدہ حاصل نہ کیا اور اپنے اصولوں پر قائم رہا۔ اس لیے اس کی ہمسایہ حکومتوں سے کوئی جنگ نہیں ہوئی۔
 سلطنت کے اندرونی نظم و نسق کا سلسلہ اسی طرح چلتا رہا جو اس کے پیشرو کے دور میں تھا۔

وفات 

عثمان ثالث نے 58 سال کی عمر میں 30 اکتوبر 1757ء کو توپ کاپی محل، استنبول میں وفات پائی۔

حوالہ جات 

 تاریخ سلاطین عثمانیہ، مصنف:- امتیاز پراچہ

1699ء کی پیدائشیں
1757ء کی وفیات
ادرنہ کی شخصیات
اٹھارویں صدی کے عثمانی سلطان
خادم الحرمین الشریفین
خلافت عثمانیہ
سلاطین عثمانیہ
سلطنت عثمانیہ کے ترک
عثمانیہ خاندان
کامنز زمرہ جس کا ربط ویکی ڈیٹا پر ہے
مسلم سیاسی شخصیات